Julestrømpe

Julestrømpe har lange tradisjoner i Skandinavia, men stammer opprinnelig fra England og Amerika. En lang strømpe eller sokk ble hengt opp på julaften, slik at nissen i løpet av julenatta kunne legge i godteri og andre småting, som barna fikk da de sto opp på juledagsmorgenen. Etter krigen ble det imidlertid mer vanlig å få julenissen på besøk om julaften. 

I senere tid har tradisjonen med julestrømpe dukket opp igjen, men nå gjerne på andre dager enn juledagen, kanskje helst julaftens morgen, slik at barna fikk noe i ventetiden. Julestrømper på juletrefester og slikt har vært vanlig, selv om strømpa som oftest har blitt byttet ut med poser.

I USA – der den store gaveutdelingen vanligvis finner sted først i skumringen første juledag, har barna som vane å henge opp julestrømpene julaften, gjerne ved peisen om en slik finnes, ellers i entreen eller nær juletreet. Det første de gjør juledags morgen er å sjekke strømpene, som da er fylt med små «ventegaver» (stocking stuffers) som godteri og små leker.

 Referanser 

Kategori:Juleskikker
Kategori:Jul i Norge
Kategori:Jul i Sverige
Kategori:Jul i Danmark
Kategori:Jul i Storbritannia
Kategori:Juledekorasjoner